Olgeta las maj blong Port Vila Football Association 2016/2017 sisen, i lukim Port Vila Football Association (PVFA) hemi gat wan niufala wina.
I tekem Ifira Black Bird ova long 30 yia blong oli klemem taetol olsem olgeta jampion blong Port Vila Football Association.
Win blong olgeta i no kam isi, afta we oli mas wok had from las wiken.
Fes maj blong dei, Digicel Amicale oli kam blong kilim Siaraga long wan sko blong 6-1.
Fes haf i lukim Digicel Amicale i faenem baksaed blong net blong Siaraga 5 taem blong putum sko long haf taem long 5-0.
Sekon haf i stat Siaraga oli faenem leg blong olgeta mo dominetem everi bol long midfil kasem olgeta wing, we risal blong hem i lukim Owen Siehi hemi tapem in wan bol insaed long net blong Digicel Amicale kipa, Seloni Iaruel.
Jas bifo maj hemi finis, Digicel Amicale hemi faenem baksaed blong net blong Siaraga blong putum faenol sko long 6-1.
Wetem risal ia i lukim Siaraga bambae hemi pleiem relegesen wetem rana ap blong fes divisen mo Mauriki bambae hemi drop daerek i go long fes divisen nekis sisen, mo Shepherds United we oli toppem fes divisen klasmen oli kambak antap long premia divisen.
Long sekon maj blong dei, Ifira hemi pleiem Mauwia.
Maj ia we i lukim Ifira hemi nidim wan dro nomo blong tekemaot taetol olsem olgeta niu jampion blong PVFA, oli statem off gud wetem wan eli poen nomo long fes haf, compliment blong top skora blong olgeta, Solomon Islands impot, Charlie Otainao, be i lukim Mauwia hemi kam blong ikwalaes.
Wetem taetol i stap hang long laen, Mauwia hemi konitiniu blong press long fored wetem hop blong faenem wan wina, be i lukim Ifira difens hemi hollem taet wol blong hem kasem maj hemi finis.
Faenol sko, Ifira 1 mo Mauwia 1.
Wetem win ia Ifira oli stat selebret long fil go kasem Ifira aelan, olsem olgeta niufala jampion blong PVFA, nomata we i gat wan las maj iet long dei ia bitiwin Erakor mo Tupuji.
Erakor hemi stap wet blong luk se Mauwia hemi winim Ifira, be i lukim i no olsem we olgeta i wantem, blong save difendem taetol blong olgeta.
Maj bitwin Erakor mo Tupuji i lukim Erakor i kam blong winim long 4-2.
Wetem olgeta risal las wiken i lukim PVFA hemi stap redi blong mekem olgeta dro blong AFIC Top 4 kompetisen, blong faenem wina we bambae hemi go daerek long Oceania Champions League.
Ifira, Erakor, Digicel Amicale mo Tupuji nao bambae oli faet from spot ia long Top 4, mo naoia i lukim olgeta klab i stat lobby blong karem olgeta pleia long nara klab blong strengthenem tim blong olgeta bifo AFIC Top 4 i kik off.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn fij_Latn tpi_Latn tpi_Latn tpi_Latn tpi_Latn tpi_Latn